On busto el ze na raprezentasion soto forma de scultura de ła parte pì insima de na figua omana, che riproduze soło ła testa e coło, e in serti cazi, anca el peto, e łe spałe, e altri cazi pì rari, łe man e i brasi, ma senpre sensa el galon e łe ganbe. Cuando se ciapa rento anca ła parte pì insima del peto, ła statua ła ze anca dita "medobusto" o "medo busto" ; ła łocusion "a medo busto" ła vien doperà anca par arti no de scultura come pitura e fotografia. Ła scultura del busto de sołito ła ze sostenua da on pedestal; ła połe esere reałizà da materiałe de statua, come màrmaro, el bronzo, ła teracota, ła caraza sintetega.